Πρωτάθλημα καλαθοσφαίρισης Α΄ εθνικής κατηγορίας ανδρών 1971-1972

Το πρωτάθλημα μπάσκετ της περιόδου 1971–72 ήταν η ένατη διοργάνωση από την καθιέρωση της Α' Εθνικής. Διεξήχθη με τη συμμετοχή δεκατεσσάρων ομάδων, δεκατρείς εκ των οποίων ήταν ομάδες της Αττικής (επτά) και της Θεσσαλονίκης (έξι), ενώ πραγματοποιήθηκε και η ιστορική πρώτη συμμετοχή επαρχιακής ομάδας (Απόλλων Πάτρας).

 Το πρωτάθλημα 
Πρωταθλητής αναδείχθηκε ο Παναθηναϊκός για ενδέκατη φορά στην ιστορία του, χάνοντας μάλιστα στα μισά της περιόδου έναν από τους σπουδαιότερους παίκτες του, τον Γιώργο Κολοκυθά με τραυματισμό, λόγω του οποίου δεν κατάφερε να επιστρέψει ξανά στην ενεργό δράση. Επίσης κατάφερε να φτάσει στα ημιτελικά του κυπέλλου Πρωταθλητριών, όπου αποκλείστηκε από την σπουδαία ιταλική ομάδα, Ίνις Βαρέζε, με διαφορά έξι μόλις πόντων μετά από διπλές αναμετρήσεις. 

Το πρωτάθλημα είχε αμφίρροπη εξέλιξη και ειδικά κατά τον πρώτο γύρο, όπου πέντε ομάδες βρέθηκαν ισόβαθμες στην κορυφή με την ολοκλήρωσή του με 23 βαθμούς και συγκεκριμένα οι Παναθηναϊκός, Ολυμπιακός, ΧΑΝΘ, ΑΕΚ και Παγκράτιεφ. Μακεδονία, 25/3/1972 σελίδα 9. Οι δύο τελευταίες όμως έχασαν έδαφος νωρίς κατά το β΄ γύρο.

Οι τρεις διεκδικητές του τίτλου βρέθηκαν να έχουν από τέσσερις ήττες στα μισά του β' γύρουεφ. Μακεδονία, 27/6/1972 σελίδα 8, και το αγωνιστικό πρόγραμμα έφερε την ιστορική ομάδα της ΧΑΝΘ στην Αθήνα για να αντιμετωπίσει τους άλλους δύο μέσα σε ένα Σαββατοκύριακοεφ. Μακεδονία, 1/7/1972 σελίδα 10. Οι ήττες της με μικρές διαφορές (53–49 από Ολυμπιακό, 69–60 από Παναθηναϊκό), την έβγαλαν οριστικά εκτός διεκδίκησηςεφ. Μακεδονία, 4/7/1972 σελίδα 4. Αξιοσημείωτες είναι πάντως οι νίκες που πέτυχε στη Θεσσαλονίκη επί των δύο μεγάλων κατά τον πρώτο γύρο με εντυπωσιακές διαφορές (70–47 τον Ολυμπιακό και 77–59 τον Παναθηναϊκό).

Παναθηναϊκός και Ολυμπιακός ολοκλήρωσαν το πρωτάθλημα ισόβαθμοι, έχοντας μοιραστεί και τις νίκες στα μεταξύ τους παιχνίδια που διεξήχθησαν στο κλειστό της Γλυφάδας (67–63 ο Παναθηναϊκός κατά τον πρώτο γύρο, 71–65 ο Ολυμπιακός). Βάσει των κανόνων οι ομάδες κλήθηκαν να δώσουν αγώνα μπαράζ στο κλειστό του Σπόρτιγκεφ. "Αθλητική Ηχώ", φύλλο 15/07/1972 σελίδα 5εφ. Μακεδονία, 15/7/1972 σελίδα 6. Ο Παναθηναϊκός αναδείχθηκε νικητής με 70–56 κατακτώντας έτσι τον τίτλο. εφ. "Αθλητική Ηχώ", φύλλο 16/07/1972 σελίδα 8εφ. "Αθλητική Ηχώ", φύλλο 17/07/1972 σελίδα 7

 Γήπεδα 
Για τελευταία σεζόν στην ιστορία της Α' Εθνικής χρησιμοποιήθηκαν ουδέτερα γήπεδα από όλες τις ομάδες. Η πλειοψηφία των αγώνων διεξήχθησαν στο κλειστό της Γλυφάδας, του Σπόρτιγκ και το Αλεξάνδρειο. Σε μικρότερο βαθμό χρησιμοποιήθηκαν το κλειστό του Παναθηναϊκού, της Νίκαιας και το ανοικτό γήπεδο της ΧΑΝΘ, ενώ ο Απόλλωνας αγωνίστηκε στην πόλη του.

 Τελική βαθμολογία 
Ομάδα Πόντοι Αποτέλεσμα 1 Παναθηναϊκός Α.Ο. 48 26 22 4  1934–1610 +324Κύπελλο Πρωταθλητριών 2 Ολυμπιακός Σ.Φ.Π. 48 26 22 4  2114–1711 +403Κύπελλο Κυπελλούχων 3 Χ.Α.Ν.Θ. 45 26 19 7  1825–1556 +269Κύπελλο Κόρατς 4 Α.Ε.Κ. 43 26 17 9 1998–1662 +336 5 Π.Α.Ο.Κ. 42 26 16 10 1866–1712 +154 6 Α.Ο. Παγκρατίου 42 26 16 10 1886–1776 +110 7 Γ.Σ. Ηρακλής 39 26 13 13 2029–1994 +35 8 Α.Σ. Άρης 38 26 12 14 1849–1745 +104 9 Γ.Σ. Αμαρουσίου 37 26 11 15 1600–1706 −106 10 Α.Ο. Σπόρτιγκ 37 26 12 14 1744–1811 −67 11 Πανελλήνιος Γ.Σ. 35 26 10 16 1753–2002 −249 12 Μ.Α.Ο. Δημόκριτος 32 26 6 20  1679–1890 −211Υποβιβασμός στις τοπικές κατηγορίες 13 Α.Σ. Απόλλων Πατρών 31 26 6 20 1800–2065 −265 14 Β.Α.Ο. 25 26 0 26 1420–2257 −837

Ο Πανελλήνιος, ο ΒΑΟ, ο Σπόρτιγκ και ο Απόλλων Πατρών είχαν από μία ήττα με μηδενισμό.

 Αγώνας κατάταξης (θέσεις 1–2) 
Ο αγώνας μπαράζ διεξήχθη δύο μέρες μετά την ολοκλήρωση του κανονικού προγράμματος του πρωταθλήματος:εφ. "Αθλητική Ηχώ", 16/7/1972 σελίδα 8"Οι μάνικες της Πυροσβεστικής και η ζώνη του Μουρούζη!" Ιστότοπος ΕΣΑΚΕεφ. "Μακεδονία", 16/7/1972, σελίδα 19

 15.07.1972 Κλειστό ΣπόρτιγκΠαναθηναϊκός – Ολυμπιακός <center>70–56

 Κορυφαίοι σκόρερ 
ΠαίκτηςΣύλλογος Πόντοι Αριστείδης Μούμογλου Ηρακλής <center>654 Τάκης Μάγλος Πάγκράτι <center>601 Μιχάλης Γιαννουζάκος ΑΕΚ <center>522 Δημήτρης Φωσσές Μαρούσι <center>494 Βασίλης Γκούμας  Πανελλήνιος <center>464

 Πρώτη συμμετοχή επαρχιακής ομάδας 
Κατά τα προηγούμενα έτη, όλες οι θέσεις ανόδου στην Α' Εθνική μέσω του ειδικού πρωταθλήματος, είχαν κερδηθεί από ομάδες των δύο μεγάλων πόλεων. Για το 1971 το σύστημα ανόδου άλλαξε, και οι πρωταθλήτριες Κέντρου και Θεσσαλονίκης κέρδισαν απευθείας την άνοδο στην Α' Εθνική. Στο ειδικό πρωτάθλημα, από το οποίο προέκυψε η τελευταία θέση ανόδου, πλέον συμμετείχαν μόνο ομάδες της επαρχίας (έλαβε έτσι την ονομασία "Πανεπαρχιακό")εφ. "Μακεδονία", 15/7/1971, σελίδα 4, έχοντας έτσι την ευκαιρία να κερδίσουν την ιστορική πρώτη συμμετοχή επαρχιακής ομάδας στην Α' Εθνική. Νικητής αναδείχθηκε ο Απόλλων Πάτρας επικρατώντας με 73–58 στον τελικό της Νίκης Βόλου, κι έγινε η 14η συμμετέχουσα ομάδα της κατηγορίας για το 1971–72εφ. "Μακεδονία", 24/7/1971, σελίδα 7εφ. "Μακεδονία", 27/7/1971, σελίδα 4φύλλο αγώνα, ψηφιακό αρχείο της ΕΟΚ..

 Πηγές 
 *Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 209
εφημερίδα Αθλητική Ηχώ
εφημερίδα Μακεδονία

 Παραπομπές 

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1971 1972
Πρωταθλημα Ελλαδος Α Ανδρων 1971 1972